Anatoomilis-terapeutiline keemiline kood veterinaarravimitele

Anatoomilis-terapeutiline keemiline kood veterinaarravimitele ehk veterinaar-ATC süsteem (lühidalt ATCvet-kood) on loomadel kasutatavate veterinaarravimite põhine statistiline identifikaator."Farmaatsiaterminoloogia", lk 138, 2010, Ravimiamet, veebiversioon (vaadatud 04.05.2014)

ATC-kood määratakse veterinaarravimile anatoomilis-terapeutilise keemilise klassifikatsiooni süsteemi põhimõtetest lähtuvalt.

 Süstemaatika 
Iga veterinaarravim kodeeritakse viiel tasandil vastavalt selle keemilistele, farmakoloogilistele ja terapeutilistele omadustele ning nende toimele elundkondadele:

 1. tasand 
1. tasand – anatoomiline tasand – kokku 15, tähistab elundkonda ja tähistatakse tähtedega. Enamiku veterinaarravimite puhul lisatakse inimeste anatoomilis-terapeutilise keemilise klassifikatsiooni koodi ette täht Q.

KoodElundkondATC-kood humaanravimitel QA Seedetrakt ja ainevahetus ATC-kood A  QB Veri ja vereloomeelundid ATC-kood B QC Kardiovaskulaarsüsteem ATC-kood C QD Dermatoloogilised preparaadid  ATC-kood D QG Urogenitaalsüsteem ja suguhormoonid ATC-kood G QH Süsteemsed hormoonpreparaadid (v.a suguhormoonid, insuliinid) ATC-kood H QI Immunoloogilised preparaadid - QJ Infektsioonivastased ravimid süsteemseks kasutamiseks ATC-kood J QL Kasvajatevastased ja immunomoduleerivad ained ATC-kood L QM Skeleti- ja lihassüsteem ATC-kood M QN Kesknärvisüsteem ATC-kood N QP Parasiitide vastased ained, insektitsiidid ja tõrjevahendid ATC-kood P QR Hingamissüsteem ATC-kood R QS Meeleelundid ATC-kood S QV Varia ATC-kood V

 2. tasand 
2. tasand – terapeutiline tasand – tähistatakse kahe numbriga kusjuures enamiku veterinaarravimite puhul lisatakse inimeste anatoomilis-terapeutilise keemilise klassifikatsiooni 2. tasandi koodi ette täht Q, näiteks: 
QA11 Vitamiinid.

 3. tasand 
3. tasand – terapeutilis-farmakoloogiline tasand – tähistatakse ühe tähega ning enamiku veterinaarravimite puhul lisatakse inimeste anatoomilis-terapeutilise keemilise klassifikatsiooni 3. tasandi koodi ette täht Q, näiteks: 
QA11G Askorbiinhape (C-vitamiin), sealhulgas kombineeritud;

 4. tasand 
4. tasand – keemilis-terapeutilis-farmakoloogiline tasand – tähistatakse ühe tähega ja enamiku veterinaarravimite puhul lisatakse inimeste anatoomilis-terapeutilise keemilise klassifikatsiooni 3. tasandi koodi ette täht Q, näiteks: 
QA11GA Askorbiinhape (C-vitamiin) (puhas)

 5. tasand 
5. tasand – ravimi tasand – tähistatakse kahe numbriga ja ATC-koodi ette lisatakse Q täht, näiteks:
QA11GA01 Askorbiinhape (C-vitamiin).

Nomenklatuur
Maailma Terviseorganisatsioon soovitab nomenklatuuris kasutada rahvusvahelisi mitteomanike nimesid ehk rahvusvahelisi ravimi mittepatenteeritud nimesid, lüh INN;
Kui INN pole rakendatav, siis soovitab WHO kasutada kas Ameerika Ühendriikides kasutatavaid rahvusvahelisi ravimi mittepatenteeritud nimesid, lüh USAN, või Suurbritannias Briti Farmakopöa Komisjoni poolt heakskiidetud ravimi nimetusi, lüh BAN. 

Kehtivad juhised
2013. aastal kehtis "ATCvet Index 2013" 15. versioon."ATCvet Index 2013". WHO Collaborating Centre for Drug Statistics Methodology
WHO Collaborating Centre for Drug Statistics Methodology, Guidelines for ATCvet classification 2013. Oslo, 2013., 15th edition, ISBN 978-82-8082-527-8, 

Ajaloolist
1976. aastal töötas Anatoomilis-terapeutilise klassifikatsiooni (AT) välja Euroopa Farmaatsiatoodete Turu-uuringute assotsiatsioon (inglise keeles European Pharmaceutical Market Research Association (EPhMRA));
Edasi arendasid Norra teadlased välja süsteemi mida tuntakse anatoomilis-terapeutilise keemilise koodina; 
1990. aastal kohandas Maailma Terviseorganisatsiooni Ravimite Statistika Metodoloogia Koostöökeskus (inglise keeles WHO Collaborating Centre for Drug Statistics Methodology) anatoomilis-terapeutilist keemilist klassifikatsiooni süsteemi ning hakkas seda ametlikult välja andma (1990, 1991, 1993, 1996, 1998, 2000–2013...)."ATCvet Index 2013". WHO Collaborating Centre for Drug Statistics Methodology Veebiversioon (vaadatud 09.08.2013)
1990. aastal viis The Nordic Council on Medicines sisse ATCveti klassifikatsioonisüsteemi;
2001. aastal läks ATCvet WHO Collaborating Centre alluvusse. 
...

 Viited 

Välislingid
Humaanravimite ATC-puu (eestikeelne)
 "ATC/DDD Index 2013". WHO Collaborating Centre for Drug Statistics Methodology
"ATCvet Index 2013". WHO Collaborating Centre for Drug Statistics Methodology

Kategooria:Ravimid
Kategooria:Veterinaaria